Държавен вестник, бр. 50, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  50
Чл. 4. Таксите за ползване на воден обект 
с цел изземване на наносни отложения от 
повърхностни водни обекти се определят на 
база иззет обем наносен материал.  
Чл. 5. Таксите за замърсяване се определят:
1. в случаите на заустване на отпадъчни 
води в повърхностни води – по данни от 
извършен собствен мониторинг на количе­
ството на заустваните отпадъчни води и на 
концентрацията на характерни замърсители, 
за които в разрешителното са определени 
индивидуални емисионни ограничения;
2. при отвеждане на замърсители в подзем­
ните води – по данни от извършен собствен 
мониторинг на количеството на отвеждани­
те води и на концентрацията на характерни 
замърсители, за които в разрешителното са 
определени максимално допустими стойности. 
Чл. 6. (1) Отнетият при водовземането 
обем вода или обемът на отпадъчните води 
се измерва посредством отговарящи на норма­
тивните изисквания измервателни устройства.
(2) В случаите на повреда или несерти­
фициране на измервателните устройства за 
изчисляване на таксата за водовземане или 
за замърсяване се вземат разрешените в раз­
решителното количества. 
(3) При водовземане от комплексните и 
значими язовири разрешените водни коли­
чества по ал. 2 са сумата от разрешените с 
месечните графици водни обеми.
(4) До монтиране на отговарящи на норма­
тивните изисквания измервателни устройства 
или при техническа невъзможност за монти­
ране, поддръжка и контрол на измервателни 
устройства при водовземане от повърхностни 
води таксата за водовземане се определя на 
базата на максимално разрешеното годишно 
водно количество в разрешителното.
(5) В случаите, в които не са монтирани 
водомерни устройства за разделно измерване 
на използваните води за цели, за които се 
дължат такси с различен размер, таксата за 
общото използвано количество се изчислява 
на базата на най-високата стойност по тари­
фата за разрешеното водовземане.
Чл. 7. (1) Ежегодно до 31 януари на след­
ващата година титулярите на разрешителни, 
включително на комплексни разрешителни, 
издадени по реда на Закона за опазване на 
околната среда, представят информация за 
изчисляване на дължимата такса по образец, 
утвърден от министъра на околната среда и 
водите и обявен на интернет страниците на 
басейновите дирекции и на Министерството 
на околната среда и водите. 
(2) Образецът по ал. 1 съдържа данните 
съгласно показателите, определени в разре­
шителното, и размерите, определени в глави 
втора, трета и четвърта от тарифата. 
(3) В срок един месец от получаване на 
данните по ал. 1 директорът на басейнова ди­
рекция извършва проверка на информацията и 
съответствието є с резултатите от собствения 
мониторинг, показанията на измервателните 
устройства и резултатите от извършения през 
годината контрол.
(4) При съответствие на информацията 
по ал. 1 директорът на басейнова дирекция 
уведомява писмено титуляря на разрешител­
ното за размера на дължимата такса, срока за 
заплащането є и сметката, по която таксата 
следва да бъде заплатена. 
(5) При несъответствие на параметрите, 
по които е определен размерът на таксата, 
директорът на басейнова дирекция назначава 
нарочна проверка за установяване на обстоя­
телствата и определяне размера на дължимата 
такса. В проверката участва и компетентният 
орган по издаване на разрешителното.
Г л а в а  в т о р а
ИЗЧИСЛЯВАНЕ НА ТАКСАТА ЗА ВОДО­
ВЗЕМАНЕ
Чл. 8. (1) Таксата за водовземане от 
подземни, включително минерални води, 
и от повърхностни води, освен в случаите 
на водовземане от повърхностни води с цел 
електропроизводство, се определя по следната 
формула:
Т = Е × W,
където:
Т е размерът на дължимата годишна так­
са – в лв.;
Е – единичният размер на таксата в за­
висимост от целта, за която ще бъде полз­
вана черпената вода, съгласно таблиците по 
чл. 10 – лв./куб. м;
W –  за повърхностни и подземни води 
е размерът на ползвания годишен воден 
обем – куб. м; за минерални води е размерът 
на разрешения годишен воден обем – куб. м.
(2) Таксата за водовземане от повърхностни 
води за производство на електроенергия от 
ВЕЦ се определя по следната формула:
Т = Е × W × К,
където:
Т е размерът на дължимата такса – лв.;
Е  –  единичният размер на таксата – лв./
куб. м;
W  –  размерът на ползвания годишен воден 
обем – куб. м;
К  –  корекционният коефициент, получен 
при разделянето на нетния  пад на ВЕЦ на 450.
Чл. 9. (1) Единичният размер на таксата 
за водовземане от повърхностни води за 
производство на електроенергия от ВЕЦ е 
0,0016 лв./куб. м. 
(2) За съществуващи ВЕЦ, за които няма 
техническа възможност за монтиране на 
измервателно устройство, размерът на полз­
вания годишен воден обем се определя чрез 
изчисление на базата на специфичния разход 
на вода за производство на 1 kWh (куб.м/kWh) 
и общо произведената електрическа енергия.